CELEX: 22009D0112
Language: el
Date: 2009-10-22 00:00:00
Title: Απόφαση της Μεικτής Επιτροπής του ΕΟΧ αριθ. 112/2009, της 22ας Οκτωβρίου 2009 , για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ

17.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/13
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 112/2009
   της 22ας Οκτωβρίου 2009
   για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXI της συμφωνίας τροποποιήθηκε με την απόφαση αριθ. 103/2009 της Μεικτής Επιτροπής του ΕΟΧ της 25ης Σεπτεμβρίου 2009 (1).
            
         
               (2)
            
            
               Ο κανονισμός (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις έρευνες για τη διάρθρωση των γεωργικών εκμεταλλεύσεων και με την έρευνα για τις μεθόδους γεωργικής παραγωγής καθώς και σχετικά με την κατάργηση του κανονισμού (ΕΟΚ) αριθ. 571/88 του Συμβουλίου (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 1166/2008 καταργεί τον κανονισμό (ΕΟΚ) αριθ. 571/88 του Συμβουλίου (3), που είναι ενσωματωμένος στη συμφωνία και που πρέπει, συνεπώς, να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κείμενο του σημείου 23 [κανονισμός (ΕΟΚ) αριθ. 571/88 του Συμβουλίου] του παραρτήματος XXI της συμφωνίας τροποποιείταιι ως εξής:
   «32008 R 1166: Κανονισμός (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις έρευνες για τη διάρθρωση των γεωργικών εκμεταλλεύσεων και με την έρευνα για τις μεθόδους γεωργικής παραγωγής καθώς και σχετικά με την κατάργηση του κανονισμού (ΕΟΚ) αριθ. 571/88 του Συμβουλίου (ΕΕ L 321 της 1.12.2008, σ. 14).
   Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
   
               α)
            
            
               τα κράτη της ΕΖΕΣ δεν υποχρεούνται να κατανέμουν τα δεδομένα σε περιφερειακό επίπεδο, όπως απαιτεί ο παρών κανονισμός. Ωστόσο, τα εν λόγω κράτη εξασφαλίζουν δειγματοληπτικά μεγέθη που επιτρέπουν να κατανέμονται τα δεδομένα, σε αντιπροσωπευτική βάση, σε επίπεδο άλλο από το περιφερειακό·
            
         
               β)
            
            
               τα κράτη της ΕΖΕΣ δεν υποχρεούνται να συγκεντρώνουν δεδομένα σχετικά με την εφαρμογή των μέτρων αγροτικής ανάπτυξης που ορίζονται στον κανονισμό (ΕΚ) αριθ. 1698/2005·
            
         
               γ)
            
            
               ο παρών κανονισμός δεν εφαρμόζεται στο Λιχτενστάιν.».
            
         Άρθρο 2
   Τα κείμενα του κανονισμού (ΕΚ) αριθ. 1166/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 23 Οκτωβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Οκτωβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 304 της 19.11.2009, σ. 21.
   
      (2)  ΕΕ L 321 της 1.12.2008, σ. 14.
   
      (3)  ΕΕ L 56 της 2.3.1988, σ. 1.
   
      (4)  Δεν έχουν αναφερθεί συνταγματικές απαιτήσεις.